S-571/2014

Mál þetta, sem var dómtekið 3. þ.m., var höfðað með ákæru lögreglustjórans á höfuðborgarsvæðinu, útgefinni 28. október 2014, á hendur A-kk-þgf E-kk-þgf Í-kk-þgf, kt. 000000-0000, Ásbraut 3 í Kópavogi „fyrir þjófnað á árinu 2014, með því að hafa:

I

Föstudaginn 21. febrúar í verslun Nóatúns, Hamraborg 18 í Kópavogi, stolið fjórum pökkum af Winston sígarettum, samtals að verðmæti 4.916 krónur.

II

Laugardaginn 22. mars í verslun Nóatúns, Nóatúni 17 í Reykjavík, stolið tveimur lambalærum og fjórum Red Bull orkudrykkjum, samtals að verðmæti 9.197 krónur.

III

Mánudaginn 12. maí í verslun Lyfju, Smáralind í Kópavogi, stolið einni flösku af Boss rakspíra að verðmæti 8.429 krónur.

IV

Laugardaginn 7. júní í verslun Pennans Eymundssonar, Mjóddinni í Reykjavík, stolið spjaldtölvu að gerðinni Point of View, að verðmæti 21.900 krónur.

V

Fimmtudaginn 19. júní farið inn um ólæstar dyr hjá fyrirtækinu Stefnu, Hamraborg 10 í Kópavogi, og stolið þaðan Macbook Pro fartölvu að óþekktu verðmæti.

VI

Mánudaginn 4. ágúst við verslun Bónuss, Nýbýlavegi 2 í Kópavogi, stolið reiðhjóli af gerðinni Mongoose Tyax 300, að áætluðu verðmæti 105.000 krónur.

Telst þetta varða við 244. gr. almennra hegningarlaga nr. 19/1940.“

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæðis.

Með dómi 3. desember 2013 var ákærða gert að sæta fangelsi í þrjá mánuði, skilorðsbundið til tveggja ára, fyrir þjófnaðarbrot. Með þeim dómi var dæmd upp tveggja mánaða skilorðsbundin fangelsisrefsing, sem ákærða var gerð 12. apríl 2012, fyrir þjófnað. Sakaferill ákærða hefur að öðru leyti ekki þýðingu við ákvörðun refsingar hans nú.

Með því broti sem ákærði er nú sakfelldur fyrir hefur hann rofið skilyrði fyrir frestun á fullnustu þriggja mánaða fangelsisrefsingar samkvæmt framangreindum dómi frá 3. desember 2013. Verður refsing ákærða fyrir þau brot hans sem sá dómur tók til og þjófnaðarbrotin sem um ræðir í þessu máli ákveðin í einu lagi, sbr. 60. gr. og 77. gr. almennra hegningarlaga með áorðnum breytingum. Þykir refsing ákærða hæfilega ákveðin fangelsi í sex mánuði. Þykir mega fresta fullnustu refsingarinnar og skal hún falla niður að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Dæma ber ákærða til að greiða þóknun skipaðs verjanda síns, S-kk-ef K-kk-ef K-kk-ef héraðsdómslögmanns, 62.750 krónur, og hefur þá verið tekið tillit til virðisaukaskatts. Annan sakarkostnað leiddi ekki af meðferð málsins.

D ó m s o r ð

Ákærði, A-kk-nf Ö-kk-nf Í-kk-nf, sæti fangelsi í sex mánuði, en fresta skal fullnustu refsingarinnar og hún falla niður að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærði greiði þóknun skipaðs verjanda síns, S-kk-ef K-kk-ef K-kk-ef héraðsdómslögmanns, 62.750 krónur.

Þ-kk-nf I-kk-nf N-kk-nf